Produksie: Nina vermaak stampvol ouditorium
Ons produksie, Nina in Nonsensland, was al drie keer op die planke en ons is dankbaar vir elke leerder, onderwyser en toeskouer wat met soveel entoesiasme deel was daarvan. Dit bly ‘n absolute voorreg om jaarliks so ‘n groot projek aan te pak en suksesvol af te handel.
Indien u nog nie die vertoning gesien het nie, maak gerus ‘n plan om dit vanaand of môreaand by te woon.
Rugby maak skoonskip teen Waterkloof
Die afgelope naweek het ons rugby hul man gestaan teen Waterkloof en al 10 wedstryde oortuigend gewen. Welgedaan, manne.
Eerstes wen 36-24
Tweedes wen 24-18
Derdes wen 26-10
Vierdes wen 31-5
o.16A wen 54-7
o.16B wen 53-5
o.15A wen 22-10
o.15B wen 22-10
o.14A wen 60-7
o.14B wen 5-0
Baie geluk aan die o.15B-span wat reeds as liga-wenners aangewys is – hulle is onoorwonne vir die seisoen.
Tienertoneel wen streeksfinaal
Dit was die heel eerste keer wat ‘n ATKV-Tienertoneelstreeksfees aangebied is by The Market Theatre.
Die fees het Saterdagaand geëindig met ‘n staande ovasie vir die volgende produksies:
Wenproduksie – Helpmekaar Kollege met “Forte F:Har(t)d”
Naaswenner – Hoërskool Florida met “Patriarchy”
Derde plek – Helpmekaar Kollege met “Fiasko – ‘n klug”
Baie geluk aan ons toneelstuk, Forté, wat as streeksfinaalwenners aangekondig is.
Krieketseuns gekies vir JHB-Suid-span
Baie geluk aan die volgende seuns wat gekies is vir die JHB-Suid-span:
Brendan vd Merwe
Wian van Wyk
Alix presteer in muurbaltoernooi
Alix du Plessis (gr.11) het op 26 Julie deelgeneem aan die 2019 Prince SA-Juniorkampioenskappe en ‘n algeheel vierde plek behaal. Op die foto verskyn hy saam met die huidige SA-kampioen in die senior afdeling, JP Brits. Welgedaan, Alix!
Helpies skaakmat die res
Helpmekaar se skaakspelers het deelgeneem aan die Johannesburg North Wes-skaakliga en het hul uitstekend van hul taak gekwyt.
Daar is altesaam 8 afdelings en Helpies wen 5 van hierdie afdelings én behaal ‘n tweede plek in nog ‘n afdeling. Ons word ook aangewys as algehele topskool in die junior en senior ligas.
Die volgende individuele spelers wen al hulle wedstryde en ontvang bordpryse vir hulle prestasie:
Ruan van der Colf
Netbal nooi Nicolette na wêreldbeker
Baie geluk aan Nicolette Bezuidenhout wat gekies is om deel te wees van die oefengroep vir die 2021 Wêreldbeker. Daar is slegs 35 meisies van regoor die land gekies en een van hulle is ‘n Helpie!
Helpies dans goud los in Portugal
Miné van der Merwe en Nina Venter het vanaf 28 Junie tot 8 Julie saam met hul dansskool, Mario Gomes Hip Hop Dance Academy, deelgeneem aan die Dance World Cup in Braga, Portugal.
Beide Miné en Nina het as deel van Rebellion Crew goud verwerf. Algeheel het hul dansgroep ‘n derdeplek internasionaal behaal uit 54 Lande. Dit is voorwaar ‘n groot prestasie. Baie geluk!
Bekkige denkers neem deel in Augustus
Sterkte aan die nege Helpies wat op 2 Augustus aan die ATKV-finaal deelneem te Goudini.
GRAAD 8 – 9 Afrikaans Huistaal Voorbereid
Vian Singleton, Lehan Kruger, Simoné Gerber
GRAAD 8 – 9 Afrikaans Huistaal Onvoorbereid
Anje van Jaarsveld , André van Graan, Dené Potgieter
GRAAD 10 – 12 Afrikaans Huistaal Voorbereid
Jené Becker, Michaela Meiring
GRAAD 10 – 12 Afrikaans Huistaal Onvoorbereid
Die Musiekdepartement van Helpmekaar nooi u hartlik uit na Arte Della Musica, ‘n aand van kunsmusiek, propvol solo-, ensemble- en kooritems.
Hierdie konsert vind plaas op 5 September en is ‘n tentoonstelling van ons beste musiektalent en is ten bate van Abraham Kriel Kinderhuis.
In plaas van ‘n tradisionele kaartjieverkope, word gehoorlede vriendelik versoek om ‘n splinternuwe teddiebeer op die aand van die konsert te skenk. Een teddiebeer verseker een sitplek. Slegs nuwe bere word aanvaar, wat dan na afloop van die konsert aan Abraham Kriel Kinderhuis geskenk word.
‘n Beperkte hoeveelheid kaartjies is beskikbaar en dus word u vriendelik versoek om u bespreking vroegtydig te bevestig via e-pos aan henning.rust@helpmekaar.co.za. Stuur asseblief getalle en u besonderhede om ‘n bespreking te maak.
Op 6 September 2019 is dit Helpmekaar se wynfees! Teken solank hierdie datum aan op u kalender en kom wees deel van hierdie glansgeleentheid.
Vir hierdie geleentheid benodig ons egter die volgende:
• Mammas wat sal optree as gasvroue
• Skenkings van hoë kwaliteit wyne
Indien u u weg oopsien om ons hiermee te help, kontak asb. vir Linda van Niekerk linda.vanniekerk@helpmekaar.co.za
Ooievaar kom maak 'n draai by Helpmekaar
Die ooievaar kom binnekort sommer twee keer besoek aflê by Helpmekaar se personeel. Ons wens vir juf. Lenke Kruis en juf. Marita Ferreira baie sterkte en seën toe vir hierdie opwindende tyd wat voorlê. Ons verwelkom hulle weer terug op 6 Januarie 2020.